IBF ไฟเขียว เอกตะวัน ลุ้นชิงรองเบอร์ 1 ฟลายเวตกับนักชกตากาล็อก
สหพันธ์มวยนานาชาติ (IBF) เปิดไฟเขียวให้ เอกตะวัน BTU เรือใบไข่มุก ขึ้นชกชิงรองแชมป์โลกอันดับ 1 กับ เกียเมล มากราโม นักชกชาวฟิลิปปินส์ ดร.จิมมี่ เอกรัฐ ไชยโชติช่วง โปรโมเตอร์เกียรติกรีรินทร์และทีมงานผู้สนับสนุน เตรียมวางแผนสร้างแชมป์โลกรุ่นฟลายเวตคนต่อไป,วันที่ 28 เม.ย.62 นายสมพงษ์ อัชฌานุเคราะห์ ผู้แทน IBF ประจำประเทศไทย เผยว่า สหพันธ์มวยนานาชาติ (IBF) ได้พิจารณาอันดับโลกรุ่นฟลายเวตเดือนล่าสุด ปรากฏว่ารองอันดับ 1 ยังว่างอยู่ และมี เอกตะวัน BTU เรือใบไข่มุก ขึ้นมาอยู่ในอันดับ 3 ทั้งนี้คณะกรรมการบริหารสถาบันยังอนุมัติให้ เอกตะวัน ได้สิทธิ์ขึ้นชกชิงรองแชมป์โลกอันดับ 1 กับ เกียเมล มากราโม รองแชมป์อันดับ 5 ชาวฟิลิปปินส์ ถ้าหากคว้าชัยชนะมาได้สำเร็จ ก็จะได้สิทธิ์ขึ้นชิงแชมป์โลกไฟต์บังคับกับ โมรูตี เอ็มทาลาเน แชมป์โลกชาวแอฟริกาใต้,ทางด้าน ดร.จิมมี่ เอกรัฐ ไชยโชติช่วง โปรโมเตอร์เกียรติกรีรินทร์ โปรโมชั่น เผยว่า ตนได้ปรึกษาหารือ พล.ต.ท.ดร.กรีรินทร์ อินทร์แก้ว และ ดร.ปิยะ โรจนเพียรสถิต รองประธานในเครือประวิทย์กรุ๊ป วางแผนผลักดัน เอกตะวัน ความหวังแชมป์โลกรุ่นฟลายเวต ให้ก้าวขึ้นสู่บัลลังก์โลก IBF โดยมี บิ๊กชาย สมชาย พูลสวัสดิ์ และคุณสุชัย พรชัยศักดิ์อุดม ประธานบริษัท จีพีพี อินเตอร์เนชั่นแนล ให้การสนับสนุนนักชกดาวรุ่งฝีมือดีที่มีโอกาส เพื่อสร้างแชมป์โลกให้กับเมืองไทยให้ได้,หลังจากอันดับขยับสูงขึ้น จนทีมงานผู้สนับสนุนเดินหน้าผลักดัน เอกตะวัน อีกหนึ่งความหวังในสังกัด ให้ได้ขึ้นชกชิงรองแชมป์โลกอันดับ 1 กับนักชกฟิลิปปินส์ ซึ่งถือเป็นไฟท์สำคัญถ้าผ่านได้ ก็จะได้ขึ้นชิงแชมป์โลกไฟต์บังคับกับ เอ็มทาเลเน แชมป์โลกชาวแอฟริกาใต้ เพื่อนำเข็มขัดแชมป์โลกรุ่นฟลายเวต กลับมาสู่เมืองไทยอีกครั้ง โดยเข็มขัดเส้นนี้เคยตกเป็นของ พิชิต ศิษย์บางพระจันทร์ และ อำนาจ เกษตรพัฒนา มาก่อน
IBF เปิดไฟเขียว เอกตะวัน BTU เรือใบไข่มุก ขึ้นชกชิงรองแชมป์โลกอันดับ 1 กับ เกียเมล มากราโม ดร.จิมมี่ เตรียมวางแผนสร้างแชมป์โลกรุ่นฟลายเวตคนต่อไป
สหพันธ์มวยนานาชาติ,ไอบีเอฟ,สมพงษ์ อัชฌานุเคราะห์,เอกตะวัน BTU เรือใบไข่มุก,เอกรัฐ ไชยโชติช่วง